Optiliselt üpris keeruka ehitusega objektiiv pakub head teravust praktiliselt täisavast alates ning väikeste avade poolt seab piiri pigem difraktsioon. Teravustamine on tänapäevaste ajamitega harjunute jaoks üpris aeglane. Kuna teravustuskauguse piiraja puudub, kerib automaatteravustamise süsteem pahatihti läbi kogu skaala 23 sentimeetrist lõpmatuseni. Käsitsi teravustamiseks tuleb nihutada lülitit objektiivi korpusel. Siiski tundub mulle sama tootja 90 mm objektiivilt tuttav teravustusrõnga edasi-tagasi nihutamisega toimiv MF/AF ümberlülitus on hõlpsam ja mugavam lahendus.